KIRJALLINEN KYSYMYS E-0336/03 esittäjä(t): Ilda Figueiredo (GUE/NGL) komissiolle. Yhteisen maatalouspolitiikan väliarvioinnin taloudelliset vaikutukset.



Virallinen lehti nro 192 E , 14/08/2003 s. 0171 - 0172



KIRJALLINEN KYSYMYS E-0336/03 esittäjä(t): Ilda Figueiredo (GUE/NGL) komissiolle (10. helmikuuta 2003) Aihe: Yhteisen maatalouspolitiikan väliarvioinnin taloudelliset vaikutukset Komissio esitti 21. tammikuuta 2003 lainsäädäntöehdotukset yhteistä maatalouspolitiikkaa (YMP) koskevasta väliarvioinnista. Asiakirjan (KOM(2003) 23 lopullinen) liitteenä olevassa rahoitusselvityksessä komissio esittää arvion tämänhetkisten ehdotusten taloudellisista vaikutuksista verrattuna muuttumattomaan tilanteeseen. Arvion tulokset osoittavat, että markkinapilariin kuuluvat maatalouskustannukset laskevat vuosien 20042013 välisenä aikana lähes 2 180 miljoonaa euroa 15 jäsenvaltion EU:ssa ja lähes 1 560 miljoonaa euroa, kun EU:ssa on 25 jäsenvaltiota. Samassa rahoitusselvityksessä komissio arvioi niin kutsutun tuen mukauttamisen/vähentämisen vaikutukset sekä maaseudun kehittämiseksi YMP:n toiseen pilariin siirettävät varat. Komissio arvioi, että varojen siirto kasvaa vuosittain, 228 miljoonasta eurosta (vuonna 2007) 1 481 miljoonaan euroon (vuonna 2013). Varat jaetaan jäsenvaltioiden kesken noudattaen jakoperustetta, jossa otetaan huomioon maatalousmaan pinta-ala, maatalouden työpaikat ja taloudellinen hyvinvointi. Ottaen huomioon kyseisen menettelytavan voisiko komissio vastata seuraaviin kysymyksiin: - Mitkä ovat komission arvion mukaan Portugaliin vuosittain (20042013) ja toimittain (markkinatoimenpiteet kokonaisuudessaan, suorat tuet kokonaisuudessaan ja kokonaissumma) kohdistuvat tämänhetkisten ehdotusten verrattuna muuttumattomaan tilanteeseen taloudelliset vaikutukset? - Kuinka suuret ovat komission arvion mukaan tuen mukauttamisen/vähentämisen soveltamisesta aiheutuvat maaseudun kehittämiseksi tehtävät varojen siirrot vuosittain (20062013) ja jäsenvaltioittain (erityisesti Portugalin kohdalla)? Ottaen huomioon, että varojen siirto rahoitetaan jäsenvaltioiden kesken, mitkä ovat kansallisen osarahoituksen lisäkustannukset vuosittain ja jäsenvaltioittain, jotta uusien käyttöön otettujen varojen asianmukainen hyödyntäminen voidaan taata? - Ottaen huomioon komission toisessa koheesiota käsittelevässä kertomuksessa käyttämän YMP:n nettomaksuosuuksien laskumenetelmän, mitkä ovat komission arvion mukaan tämänhetkisten ehdotusten vaikutukset Portugalin vuosittaisiin YMP:n nettomaksuosuuksiin? Franz Fischlerin komission puolesta antama vastaus (13. maaliskuuta 2003) Kuten yhteistä maatalouspolitiikkaa (YMP) koskevan väliarvioinnin perusteluissa todetaan, ehdotetun uudistuksen tarkoituksena on parantaa yhteisön maatalouden kilpailukykyä ja edistää maatalouden markkinasuuntautuneisuutta ja kestävyyttä. Yleisellä tasolla ehdotuksista käy ilmi siirtyminen tuotekeskeisestä tukijärjestelmästä tuottajakeskeiseen tukijärjestelmään. Markkinatoimenpiteistä aiheutuvien menojen odotetaan supistuvan, kuten ehdotukseen liitetystä rahoitusselvityksestä ilmenee ja kuten myös arvoisa parlamentin jäsen toteaa. Markkinatoimenpiteistä aiheutuvista menoista yhteisön tasolla on laadittu arviot, jotka perustuvat toisaalta yhteisön markkinoiden kehitystä koskeviin keskipitkän aikavälin ennusteisiin (jotka julkaistiin joulukuussa 2002) ja toisaalta tammikuussa 2003 julkaistuihin vaikutusanalyyseihin. Vaikutusanalyysien perusmallien tarkoituksena on yhteisön tason ennusteiden tuottaminen. Toistaiseksi ei ole tehty lisäanalyyseja, joiden perusteella arvioitaisiin markkinatoimenpiteistä aiheutuvien menojen taloudellisia vaikutuksia yksittäisiin jäsenvaltioihin. Luonnoksessa monialaiseksi neuvoston asetukseksi (10 artikla) säädetään suorien tukien vähentämisestä vuosina 20062012. Osa säästyvistä määristä varataan Euroopan maatalouden ohjaus- ja tukirahaston (EMOTR) tukiosaston toisen pilarin mukaisesti rahoitettavan maaseudun kehittämisen vahvistamiseen mainitun asetuksen 12 artiklan 1 kohdan mukaisesti. Tämänhetkiset arviot maaseudun kehittämiseen siirrettävistä määristä on esitetty rahoitusselvityksessä. Asetuksen 12 artiklan 2 kohdassa säädetään määrien jakamisesta jäsenvaltioille. Portugalin osuudeksi on laskettu 4,9 %. Kullekin jäsenvaltioille vuoden 2006 jälkeen jaettavien määrien hyödyntämismahdollisuuksia tarkasteltaessa on syytä muistaa, että maaseudun kehittämiseen osoitettavista kokonaismääristä ja niiden jakamisesta jäsenvaltioiden kesken päätetään myöhemmin uusien rahoitusnäkymien yhteydessä. Näin ollen maaseudun kehittämisohjelmien täysimääräisestä hyödyntämisestä aiheutuvan kansallisen osarahoituksen tarve voidaan arvioida vasta sitten kun päätökset uusista rahoitusnäkymistä ja uusista maaseudun kehittämisohjelmista on tehty. Laatiessaan kolmatta koheesioraporttia komissio aikoo ajantasaistaa arvoisan parlamentin jäsenen mainitseman analyysin. Kuitenkin jo nyt voidaan todeta, että nykyinen ehdotus yhteisen maatalouspolitiikan uudistamiseksi lisää YMP:n myötävaikutusta taloudellisen ja sosiaalisen yhteenkuuluvuuden paranemiseen ja että sillä on oletettavasti myönteisiä vaikutuksia Portugaliin.